hy en hy hy id hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy ca es es ne en en hy hy hy hy hy hy nl en en en en hy en en en hy pt en en en en en en en en en
«ՍՈՎՈՐՈՂԻ ՀԱՅԱՑՔԸ՝ ԵՐԵԽԱՅԻ ԻՐԱՎՈւՆՔՆԵՐԻՆ» ՆԱԽԱԳԻԾ
«Երեք օր լեռնեցիների օրրանում»…Ջավախքում
Նախագծային շաբաթվա ամփոփումը Էջմիածին-Օշականում
ՀԱՏՈւԿ ԿԱՐԻՔՈՎ ՍՈՎՈՐՈՂՆԵՐԻ ՓԱԹԵԹ
11-րդ դասարանի «Պատմություն» առարկայի հեղինակային ծրագիր
Շաբաթական՝ 2 ժամ, տարեկան՝ 68 ժամ
«Մխիթար Սեբաստացի» կրթահամալիրում իրականացվում է պետական այլընտրանքային-հեղինակային կրթական  ծրագիր, ուստի կրթահամալիրում «Պատմություն» դասընթացը դասավանդվում է՝ հիմքում ունենալով հետևյալը .
հեղինակ ուսուցչի մշակած ծրագիրը
Ավագ դպրոցի 11-րդ դասարանի «Պատմություն» առարկան ընդգրկում է Հայաստանի և հայ ժողովրդի, ինչպես նաև համաշխարհային  պատմության նոր շրջանի իրադարձությունները։
Հայաստանը հին ժամանակներից սկսած եղել է արևմտյան և արևելյան քաղաքակրթությունների շփման, փոխհաղորդակցության և փոխազդեցության կենտրոնում: Շփվելով տարբեր մշակույթների հետ, կրելով նրանց որոշակի ազդեցությունը՝ հայ ժողովուրդը, սակայն, պահպանել ու զարգացրել է իրեն բնորոշ քաղաքակրթություն: Ինքնատիպ մշակույթի շնորհիվ հայությունը, հազարամյակներ կտրելով, հասել է մարդկության պատմության նոր, նորագույն և արդի փուլին և  շարունակում  է  իր պատմական ընթացքը: Այս ընթացքում, վերը նշված հանգամանքներից զատ, հայ էթնոսը ստեղծել է յուրատեսակ մշակույթ, իրեն բնորոշ միկրոհամալիրներով և ուղղություններով: Յուրաքանչյուր քաղաքացու և անհատի կայացման ճանապարհին կարևորագույն  խնդիր է նաև յուրացնել ուրույն մշակութային դիմագիծ  և վարքագիծ, որն ամբողջացնում է տեսակի էությունը:
Հայոց պատմության յուրահատուկ գծերից է նաև ազատության և անկախության  պահպանման կամ վերականգնման համար մղված դարավոր պայքարը: Անժխտելի է, որ Հայաստանի` Հայոց հայրենիքի ազատագրության համար պայքարը մեր ժողովրդի պատմության մշտական ուղեկիցն  է, նրա գոյության ձևերից մեկը: Պատմական հարուստ ժառանգության իմացությունն ու յուրացումը ամեն մի հայի, Հայաստանի Հանրապետության յուրաքանչյուր քաղաքացու պարտականությունն է: Այդ խնդրի հաջող լուծման գործում մեծ կարևորություն ունի ուսումնական գործընթացի արդյունավետ կազմակերպումը` «Հայոց պատմություն» առարկայի լրամշակված ծրագրի և ուսումնական փաթեթների հիման վրա։
Նպատակաուղղել սովորողներին պատմության դասերի յուրացմանը
Սովորողների մոտ զարգացնել պատմության հանդեպ հետաքրքրվածություն և սովորելու ցանկություն
Սովորողների մոտ մեծացնել ինքնաճանաչման, ազգի ճանաչման, հայ և համախարհային իրականության ճանաչման ձգտումը
Ձևավորել գիտակից և պատասխանատու քաղաքացի
Անկախ սովորողի մասնագիտական կողմնորոշումից՝ պահպանել նրա հետաքրքրասիրությունը մեր անցյալի իրողությունների ու դրանց դասերի նկատմամբ
Սովորողների համագործակցային հմտությունների զարգացում
Տարբեր տեսակետներ, մոտեցումներ անկողմնակալ վերլուծելու և գնահատելու կարողության զարգացում
Նպաստել սովորողների՝ նախագծային գործունեության հետևողական իրականացման կարողությունների զարգացմանը
Կազմակերպել հանդիպումներ հրավիրյալ մասնագետների հետ, ովքեր որոշ թեմաներում ավելի տեղեկացված և մասնագիտացված են
Ուսումնական պարապմունքի ծրագիրը հրապարակվում է մինչև պարապմունքը սկսելը
Ուսուցումն իրականացվում է նաև կրթահամալիրի ուսումնական օրացուցից և հասարակագիտական լաբորատորիայի օրացույցից, ինչպես նաև հասարակագիտական ստուգատեսի օրացույցից բխող ուսումնական նախագծերի միջոցով
Սովորողները կարող են հանդես գալ անհատական նախագծերով
Ուսուցումն իրականացվում է թվային միջոցների կիրառմամբ, սովորողը մեդիահմտությունների կիրառման միջոցով իր խոսքը, վերլուծությունները, հետազոտական աշխատանքները հրապարակում, հանրայնացնում է իր ուսումնական բլոգում, հաջողված աշխատանքները հրապարակվում են նաև ենթակայքերում, կրթահամալիրի գլխավոր կայքում
Բանավոր աշխատանքները, քննարկումները նպաստում են, որ սովորողը կարողանա անկաշկանդ միտք ձևակերպել
Խրախուսվում է սովորողի ինքնուրույնությունը, երբ սովորողն ինքն է առաջարկում  հետաքրքիր նախագիծ կամ ինքնուրույն հետազոտական աշխատանք է կատարում
Ուսումնական աշխատանքը կազմակերպելիս դասավանդողն օգտագործում  է տարբեր ուսումնական կայքեր, անձնական բլոգ, էլեկտրոնային գրադարաններ, համացանցային այլ ռեսուրսներ, տեսանյութեր, այլ
Կազմակերպվում-իրականացվում են հրավիրյալ մասնագետների հետ հանդիպում-քննարկումներ
կազմակերպվում է նաև հեռավար ուսուցում
Ուսուցման ընթացքում, որպես  ուսուցման աղբյուր, օգտագործվում են էլեկտրոնային դասագրքեր, տարբեր ուսումնական կայքեր, այլ աղբյուրներ…
հրավիրյալ մասնագետների հետ քննարկումներ
ուսումնական պարպմունքներ պատմամշակութային վայրերում
Յուրաքանչյուր սովորող պետք է ունենա իր ուսումնական բլոգը՝ սովորողի բլոգին ներկայացվող պահանջներին համապատասխան, բլոգում պետք է պարտադիր առկա լինի «Պատմություն» բաժինը, որտեղ տեսանելի լինեն հետևյալ կետերը՝
սովորողի կողմից կատարված առաջադրանքները
սովորողի պատրաստած նյութերը՝ ֆիլմեր, հարցազրույցներ, նախագծային աշխատանքներ, թարգմանություններ, վերլուծություններ, հետազոտական աշխատանքներ, այլ
ուսումնահայրենագիտական ճամփորդությունների արդյունքներն ամփոփող պատումները
Մուտքի դաս-Նոր շրջանի պատմության համառոտ նկարագիրը /1 ժամ/
Հայաստանը 17-րդ դարի երկրորդ կեսին-19-րդ դարի առաջին կեսին /4 ժամ/
Ազատագրական պայքարը Արցախում և Սյունիքում: Դավիթ Բեկ /2 ժամ/
Հայաստանի ազատագրական պայքարի գաղութահայ կենտրոնները /Հ․Էմին, Շ․ Շահամիրյան/-/3 ժամ/
19-րդ դարի առաջին կեսի ռուս-պարսկական, ռուս-թուրքական պատերազմները և Հայաստանը /4 ժամ/
Հայկական հարց. Էություն և միջազգայնացում /4 ժամ/
Քաղաքական մտքի զարգացում. գաղափարախոսությունների իրականացման և կուսակցությունների գործունեության հետևանքներ /4 ժամ/
Ցեղասպանություն․ իրականացում, դատապարտում, կանխարգելում /4 ժամ/
Համաշխարհային պատերազմները և դրանց հետևանքները /5 ժամ/
19-րդ դարի երկրորդ կեսի նշանավոր հերոսամարտեր /Զեյթուն, Սասուն, Վան, Մուսա լեռ․․․«Հերոսապատում» նախագիծ/-/6 ժամ/
1918-ի մայիս․ հերոսամարտեր /3 ժամ/
Հայաստանի առաջին հանրապետությունը /4 ժամ/
Հայաստանի առաջին հանրապետությունը և հարևան պետությունները /4 ժամ/
Միջազգային հարաբերությունները պատմության նոր շրջանում /4 ժամ/
Գերտերությունների դերը համաշխարհային պատմության մեջ և հայ ժողովուրդի կյանքում /4 ժամ/
Համաշխարհային մշակույթը նոր շրջանում /3 ժամ/
Հայկական մշակույթը համաշխարհային մշակույթի համատեքստում /3 ժամ/
Հայկական սփյուռքը և նրա  դերը պատմության մեջ /3 ժամ/
Հայոց պատմության դասերը /3 ժամ/
Գնահատումն իրականացվում է կրեդիտային համակարգի կիրառման արդյունքում, սովորողի կուտակած միավորների թվային գումարի միջինի հիման վրա՝
կիսամյակային լիարժեք հաճախում` 1 կրեդիտ
մասնակցություն ուսումնական-հասարակագիտական նախագծերին` 2 կրեդիտ
բանավոր և գրավոր /բլոգային/ պատասխաններ, ուսումնական նյութերի և փաթեթների ստեղծում-ներկայացում` 4 կրեդիտ
ուսումնահետազոտական աշխատանքներ` 2 կրեդիտ
մասնակցություն ուսումնահայրենագիտական ճամփորդություններին` 1 կրեդիտ
Նախարարության հաստատած 7-րդ և 10-րդ դասարանների պատմության և հասարակագիտության առարկայական ծրագրերը, որոնք պետք է փորձարկվեն Տավուշի մարզում 2022-2023 ուստարվա ընթացքում․ համեմատում հեղինակային ծրագրի հետ
Հետազոտական աշխատանքներ իրականացնող սովորողների ղեկավարման պլան
Պարտադիր ատեստավորման ենթակա ուսուցիչների վերապատրաստում․դիտարկումներ
Գիտելիքի օրը՝ Արագածի հարավային գագաթին.ամփոփում
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 28 other followers
Already have a WordPress.com account? Log in now.